****

**Ogres novada Lielvārdes pilsētas svētku turnīrs 3X3 basketbolā**

I MĒRĶIS UN UZDEVUMI

1. Popularizēt 3X3 basketbolu novada iedzīvotājiem.
2. Uz godīgas cīņas un savstarpējās cieņas principiem noteikt uzvarētāju katrā no spēlēm.
3. Lietderīgi izmantot brīvo laiku, pievēršoties sporta aktivitātēm.
4. Paaugstināt sportisko meistarību un fizisko sagatavotību, veicināt veselīgu dzīves veidu, un prasmi sabalansēt fizisko aktivitāšu apjomu.
5. Ieinteresēt mazāk aktīvos novada iedzīvotājus fiziski aktīvā un veselīgā dzīvesveidā.

II VADĪBA

1. Sacensības organizē Lielvārdes Sporta centrs, sadarbībā ar biedrību VVK.
2. Par spēļu rīkošanu un norisi atbild sacensību galvenais tiesnesis un komandu pārstāvji.
3. Tālrunis informācijai - 29180320.

III VIETA UN LAIKS

3X3 basketbola turnīrs notiek pie Lielvārdes Sporta centra - Lielvārdē, Raiņa ielā 22, 2022.gada 29.jūlijā. Spēļu sākums no plkst. 22.00, atbilstoši spēļu kalendāram.

IV DALĪBNIEKI

1. Dalībnieku pieteikšanās sacensību vietā 29.jūlijā no 21.00 līdz plkst.21.30.
2. Turnīrā piedalās ikviens, kurš izprot 3X3 basketbola noteikumus un viņa veselības stāvoklis atbilstošs sporta aktivitāšu veikšanai.
3. Maksimālais dalībnieku skaits komandā- 4 spēlētāji.
4. Turnīrā ir tikai viena vecuma grupa.
5. Dalībniekiem jābūt vienādas krāsas krekliem.

V PIETEIKUMI

1. Komandas pārstāvis reģistrējoties aizpilda pieteikumu anketu, kurā katrs dalībnieks par savu parakstu apliecina atbildību par savu veselības stāvokli iepazīšanos ar turnīra noteikumiem.
2. Komandas pārstāvis anketā norāda komandas nosaukumu, dalībnieka sastāvu, savu tālruņa nr.
3. Komandas pārstāvis ir atbildīgs par komandas dalību sacensībās.

VI NORISE

1. 3X3 basketbola turnīrs notiek pēc sacensību dienā sastādīta spēļu kalendāra.
2. Vispirms spēles notiek grupās, pēc tam - izslēgšanas spēles.
3. Komanda, kura pirmā iemet 11 punktus, ir uzvarējusi.
4. Piezīmju norma netiek pielietota, pēc piezīmes seko bumbas čekošana, izņemot situācijas, ja sods ir metienā vai nesportiska piezīme.
5. Strīdus izšķir tiesnesis.
6. Apakšgrupu spēlēs par uzvaru piešķir 2 punktus, par zaudējumu – 1 punktu.
7. Apakšgrupas noslēguma tabulā vietu sadalījumā vienāda punktu skaita gadījumā tiek ņemta vērā gūto un zaudēto punktu starpība šo komandu savstarpējās spēlēs.

VII FINANSES UN NODROŠINĀJUMS

Sacensību organizatori nodrošina sporta laukumu(bruģa segums), spēles sekretariātu.

VIII APBALVOŠANA

Turnīra uzvarētājus apbalvo ar pārsteiguma balvām.